**TJELESNA I ZDRAVSTVENA KULTURA**

**PLES**

VEĆ SI NAUČILA/NAUČIO DA NAM JE **SVAKODNEVNO TJELESNO VJEŽBANJE** JAKO VAŽNO.

KAD VJEŽBAMO, **JAČAMO SVOJE TIJELO**, **MOZAK NAM BRŽE I BOLJE RADI**, **PIŠE,** **RAZMIŠLJA**, **SMIŠLJA** I **OSJEĆAMO SE SRETNIJE I BOLJE**.


ZATO ĆEMO I DANAS **MALO VIŠE VJEŽBATI**. VJEŽBAJ **S UČITELJICOM GORDANOM** U ŠKOLI NA TREĆEM I S **TRENEROM** KOJI TI SVAKOGA DANA POKAZUJE ZANIMLJIVE VJEŽBE.

**KAD NAPIŠEŠ I NAPRAVIŠ SVE DANAŠNJE ZADATKE**, ZA KRAJ UČENJA, **POGLEDAJ** VIDEO S PLESOM. **POZOVI** RODITELJE, BRAĆU, SESTRE ILI DRUGE UKUĆANE NA PLES S TOBOM I NAPRAVITE MALU, VESELU ZABAVU. UŽIVAJ!! [**PLES**](https://www.youtube.com/watch?v=TgcwKrf8wHM&feature=emb_logo)

**HRVATSKI JEZIK**


**ČITAMO I PIŠEMO**

ZA POČETAK, **POGLEDAJ** SLIČICE I **NAGLAS** PROČITAJ ŠTO PIŠE U SVAKOJ REČENICI.

**REČENICU** ČINE RIJEČI POREDANE JEDNA DO DRUGE KOJE IMAJU NEKO ZNAČENJE I PRENOSE NAM PORUKU.



**ZADATAK**: OTVORI PISANKU I NA NOVU, ČISTU STRANICU NAPIŠI DANAŠNJI NADNEVAK **17.9.2020. ODABERI** DVIJE REČENICE KOJE SI PROČITALA/PROČITAO, A KOJE TI SE NAJVIŠE SVIĐAJU I **PREPIŠI/PRECRTAJ** IH U PISANKU. NEMOJ ZABORAVITI NA KRAJU SVAKE REČENICE NAPISATI TOČKU.



**ZADATAK**: ISPOD REČENICA, U CRTOVLJE, DO KRAJA REDA, **ISPIŠI CRTE KAO DA OVOJ SLICI.**

RADI **POLAKO**, NE ŽURI, POKUŠAJ BITI ŠTO **UREDNIJA/UREDNIJI**. ZNAM DA ĆEŠ USPJETI! ☺



ZA KRAJ, PRIPREMILA SAM TI JEDNO **LIJEPO IZNENAĐENJE**.

NA POVEZNICI GDJE PIŠE [**PRIČA,**](https://player.vimeo.com/video/399828520?fbclid=IwAR1CNqM7-BXp3KPXzhjcCHOxmyPQvxZUPL7QNf0u4G0AWBuBGlzX4V2fIAs) POSLUŠAJ LIJEPU PRIČU KOJU ĆE TI ISPRIČATI KNJIŽEVNICA ŽELJKA HORVAT-VUKELJA!

NADAM SE DA ĆE TI SE SVIDJETI. ☺

NAKON ŠTO POSLUŠAŠ PRIČU, POKUŠAJ RODITELJIMA ISPRIČATI O ČEMU SE U PRIČI RADILO. ☺

**ZADATAK:** U PISANKU IZ HRVATSKOGA JEZIKA NACRTAJ CRVIĆA O KOME SI SLUŠALA/SLUŠAO U PRIČI. ☺

**PRIRODA I DRUŠTVO**

**MOJ RAZRED**



SJEĆAŠ LI SE SVOJE **UČIONICE**?

SJEĆAŠ LI SE SVOG RAZREDA?

**UČIONICA** JE PROSTORIJA U KOJOJ BORAVIMO KAD SMO U ŠKOLI. U NJOJ UČIMO, RAZGOVARAMO, DORUČKUJEMO, IGRAMO SE.

RAZRED SU TVOJI PRIJATELJI KOJI S TOBOM UČE U ISTOJ UČIONICI, IDU U ISTI RAZREDNI ODJEL, 1.A I S KOJIMA ZAJEDNO UČIŠ I IGRAŠ SE U UČIONICI.

**ZADATAK:** POKUŠAJ SE **SJETITI** KAKO IZGLEDA NAŠA UČIONICA. **USMENO** RODITELJIMA **ODGOVORI** NA SLJEDEĆA PITANJA:

S KOJE TI SE STRANE NALAZE PROZORI, KAD SJEDIŠ U UČIONICI (DESNE ILI LIJEVE)?

IMAMO LI CVIJEĆA U UČIONICI? KOJE JE BOJE PLOČA?

IMAMO LI I BIJELU PLOČU? IMAMO LI ORMARE?

KOJEG SU OBLIKA ORMARI (KOCKE, KVADRA ILI KUGLE)? JE LI NAŠA UČIONICA VELIKA ILI MALA?

**POKUŠAJ** SE **SJETITI** IMENA PRIJATELJA KOJI S TOBOM IDU U 1.A RAZRED.

TKO SJEDI ISPRED TEBE? TKO SJEDI IZA TEBE?

SJEDI LI NETKO DESNO OD TEBE I TKO? SJEDI LI NETKO LIJEVO OD TEBE I TKO?

**ZADATAK:** U BILJEŽNICU IZ PRIRODE I DRUŠTVA **NAPIŠI** DANAŠNJI NADNEVAK **17.9.2020.**

**NACRTAJ** JEDNU **PRIJATELJICU ILI PRIJATELJA** KOJI IDE S TOBOM U RAZRED.

**NACRTAJ** I JEDAN **PREDMET** KOJI SE NALAZI U NAŠOJ UČIONICI, AKO SE SJEĆAŠ. ☺ ZA KRAJ, **NAPIŠI IME** SVOGA RAZREDA **1.A** I UKRASI GA. MOŽEŠ GA NAPISATI NA NOVU STRANICU, **VELIKOG I ŠARENOG**. ☺

KAKO BI SE **PRISJETILA/PRISJETIO** PRAVILA PRISTOJNOG PONAŠANJA, **POGLEDAJ** KRATAK FILMIĆ O TOME KAKO SE TREBA PONŠATI.

NEKA TI RODITELJI POMOGNU PROČITATI PRAVILA KOJA SE SPOMINJU U FILMU.

[**PRAVILA PRISTOJNOG PONAŠANJA**](https://www.youtube.com/watch?v=6gzFIwLs7P8)

**MATEMATIKA**

**KOCKA I KVADAR**

PRISJETI SE KAKO IZGLEDA KOCKA, A KAKO KVADAR. POGLEDAJ ZANIMLJIVE FILMOVE, ZADATKE I IGRE I PONOVI ŠTO ZNAŠ O KOCKI I KVADRU.

[KOCKA I KVADAR](https://hr.izzi.digital/DOS/104/384.html)

**NADAM SE DA ĆEMO SE UBRZO OPET VIDJETI U NAŠOJ UČIONICI I KAO RAZRED ZAJEDNO UČITI I VESELITI SE. ☺**

**ZADATAK:** JESI LI DANAS **POMOGLA/POMOGAO RODITELJIMA** U KUĆANSKIM POSLOVIMA?

**POGLEDAJ** OKO SEBE, **RAZMISLI** I SAMA/SAM ODLUČI KAKO JOŠ **MOŽEŠ POMOĆI.**

KREVET I RADNO MJESTO, KAO I SVOJU SOBU, SIGURNA SAM,VEĆ SI **UVJEŽBALA/UVJEŽBAO POSPREMITI. ☺ RAZMISLI** ŠTO BI JOŠ **MOGLA/MOGAO UREDITI** DA IZGLEDA LJEPŠE.

**KAD SVE BUDE UREDNO, UŽIVAJ U OSTATKU DANA! ☺**

**PUSA OD UČITELJICE DUBRAVKE!!**